Článok pôvodne vyšiel v denníku Washington Post. Text preložila Barbora Paľovčíková.
WASHINGTON. Pravidelná fyzická aktivita by mohla zvýšiť účinnosť vakcíny proti koronavírusu vrátane posilňujúcej dávky. Platí to aj v prípade, keď sa ľudia na očkovanie prihlásia až o niekoľko týždňov alebo mesiacov.
Vyplýva to z novej štúdie , do ktorej sa zapojilo takmer 200-tisíc účastníkov v Juhoafrickej republike. Výsledky ukázali, že očkovanie proti koronavírusu u väčšiny z nich účinne zabránilo závažným ochoreniam.
Najlepšie však vakcína fungovala u ľudí, ktorí pravidelne cvičili. Tí mali o 25 percent nižšiu pravdepodobnosť hospitalizácie s covidom ako ľudia bez pravidelného pohybu. Všetci pritom dostali rovnakú vakcínu.